**Kalle Kangas** (s. 1. helmikuuta 2005 Vantaa) on suomalainen jääkiekkopuolustaja, joka pelaa amatööritryout-sopimuksella AHL-joukkue Wilkes-Barre/Scranton Penguinsissa.

Ura
---

### Seuraura

Kangas on Espoon Palloseuran kasvatti. Hän siirtyi juniorina sittemmin Kiekko-Espooseen, josta Kangas siirtyi kaudeksi 2020–2021 Jokereiden U16-joukkueeseen, jonka kapteenina hän toimi. Kangas valittiin U16 SM-sarjan toiseen tähdistökentälliseen. Kaudella 2021–2022 hän voitti U18 SM-hopeaa. Kauden 2022–2023 päätteeksi Kangas voitti U20 SM-hopeaa. Hän voitti pudotuspeleissä Jokereiden sisäisen tehotilaston lukemalla +5.

Kesäkuussa 2023 Kankaan uutisoitiin tehneen Jokereiden kanssa vuoden mittaisen Mestis-sopimuksen. Samana kesänä Pittsburgh Penguins varasi hänet koko NHL:n varaustilaisuuden toiseksi viimeisenä pelaaja seitsemännellä kierroksella numerolla 223. Kangas pelasi kaudella 2023–2024 Mestiksessä 40 runkosarjaottelua tehopistein 4+5=9 ja neljä playoff-ottelua tehden yhden maalin. Hän pelasi osan kaudestaan myös Jokereiden U20-joukkueessa. Mestis-kauden päätyttyä huhtikuussa 2024 Kangas siirtyi amatööritryout-sopimuksella AHL-joukkue Wilkes-Barre/Scranton Penguinsiin.

### Maajoukkueura

Kangas pelasi alle 20-vuotiaiden MM-kilpailuissa vuonna 2024 sekä alle 18-vuotiaiden MM-kilpailuissa vuonna 2023. Hän pelasi myös alle 18-vuotiaiden Hlinka Gretzky Cupissa vuonna 2022, jolloin Kangas voitti pronssia. Yhteensä hän on pelannut 19 nuorten ja 34 poikien maaottelua.

Pelityyli
---------

Kangas on maininnut vahvuuksikseen mm. puolustamisen, taistelemisen, joukkuepelaamisen ja kamppailemisen. Hän on maininnut esikuvikseen Jani Hakanpään ja Niko Mikkolan, joihin Kangas on verranut omaa pelityyliään puolustuspelaamisen ja jämäkkyyden osalta.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2021–2022 | Jokerit | U20-SM | 16 | 1 | 1 | 2 | 8 | – | – | – | – | – |
| 2022–2023 | Jokerit | U20-SM | 42 | 1 | 8 | 9 | 40 | 12 | 0 | 4 | 4 | 12 | U18 | 5 | 0 | 2 | 2 | 2 |
| 2023–2024 | Jokerit | U20-SM | 8 | 1 | 0 | 1 | 4 | 1 | 0 | 0 | 0 | 0 | JMM | 7 | 0 | 0 | 0 | 4 |
|  | Jokerit | Mestis | 40 | 4 | 5 | 9 | 67 | 4 | 1 | 0 | 1 | 10 |
|  | Wilkes-Barre/Scranton Penguins | AHL |  |  |  |  |  |  |  |  |  |  |
| 1 kausi | yhteensä | Mestis | 40 | 4 | 5 | 9 | 67 | 4 | 1 | 0 | 1 | 10 |

Lähteet
-------

* Kalle Kangas The Internet Hockey Databasessa (englanniksi)
* Kalle Kangas Eurohockey-sivustolla (englanniksi)
* Kalle Kangas *Elite Prospects*. Everysport Media Group AB.  (englanniksi)

### Viitteet

1. 1 2  Jokerit 2023-24 tutuksi: Kalle Kangas *youtube.com*.  30.6.2023. Jokerit Helsinki Oy. Viitattu 10.4.2024.
2. 1 2 3 4  Kalle Kangas *Elite Prospects*. Everysport Media Group AB.  (englanniksi)
3. ↑  Jokerit U20 2022-2023 - Roster, Stats & more *eliteprospects.com*. Everysport Media Group AB. Viitattu 10.4.2024. (englanniksi)
4. ↑  Antti-Jussi Niemi Jokereiden toimitusjohtajaksi – Joukkueella koossa 22 pelaajasopimusta *jokerit.fi*.  1.6.2023. Jokerit Helsinki Oy. Viitattu 10.4.2024.
5. ↑  Elite Prospects - NHL Entry Draft 2023 *eliteprospects.com*. Everysport Media Group AB. Viitattu 10.4.2024. (englanniksi)
6. ↑  EMIL JÄRVENTIE, KALLE KANGAS INK ATOS WITH PENGUINS *wbspenguins.com*.  9.4.2024. WILKES-BARRE, Pa.:  Wilkes-Bare / Scranton Penguins. Viitattu 10.4.2024. (englanniksi)